Heinrich Oldenburg

Heinrich Oldenburg (ladinapäraselt ka Henricus Oldenburg või Oldenburgius; 1583 (või 1584Eesti Teaduse Biograafiline Leksikon, 3. köide) Bremen – 1634 Tartu) oli Academia Gustaviana esimene retoorika- ja poeetikaprofessor 1632–1634.

Heinrich Oldenburg oli Bremeni akadeemilise gümnaasiumi (Gymnasium illustre) professor ning hiljem Tartu ülikooli professor.

Ülikooli avamisel 1632. aastal esines ta kõnega. Kirjeldus sellest on säilinud Friedrich Meniuse teoses "Jutustus Tartu Ülikooli inauguratsioonist".Friedrich Menius "Jutustus Tartu Ülikooli inauguratsioonist, mis toimus 15. oktoob ril 1632. aastal" Tlk. Kristi Sak, toim. Marju Lepajõe. Tartu: Tartu Ülikooli kirjastus, 1997

Heinrich Oldenburgi teostest olulisimaks nimetab Meniuse tõlkija Kristi Sak "Disputationes philologicae".Friedrich Menius "Jutustus Tartu Ülikooli inauguratsioonist, mis toimus 15. oktoobril 1632. aastal" Tlk. Kristi Sak, toim. Marju Lepajõe. Tartu: Tartu Ülikooli kirjastus, 1997, lk 86"Tartu Ülikooli ajalugu" I kd: "1632-1798" Tallinn: Valgus, 1983, lk 44 (Helmut Piirimäe) Säilinud on ka Oldenburgi ladinakeelseid luuletusi.

Oldenburgi poeg kandis samuti nime Heinrich, kuid enam tuntakse teda Henry Oldenburgina. Temast sai Londoni Kuningliku Seltsi esimene sekretär (kõrvuti John Wilkinsiga) ning Seltsi toimetiste ("Philosophical Transactions") esimene toimetaja ja kirjastaja. 

Viited

Välislingid

Kategooria:Tartu Ülikooli filosoofiateaduskonna professorid
Kategooria:Tartu gümnaasiumi professorid
Kategooria:Sündinud 1583
Kategooria:Surnud 1634